تورکیه‌ده سکتور گوون اندکس‌لری آرتدی
ژوئیه‌ده خیدمت سکتورو گوون اندکسی یوزده 5.3، تیکینتی سکتورو گوون اندکسی، یوزده 2.5 و پراکنده تیجارت سکتورو گوون اندکسی، یوزده 3.9 آرتدی.
خیدمت سکتورو گوون اندکسی، ژوئیه آییندا یوزده 5.3، تیکینتی سکتورو گوون اندکسی یوزده 2.5 و پراکنده تیجارت سکتورو گوون اندکسی یوزده 3.9 آرتیم گؤستردی.
تورکیه ایستاتیستیک تشکیلاتی (تویک)، ژوئیه آیینا باغلی سکتورلارا گوون اندکسلرینی گؤستردی.
بونا گؤره، ژوئن آییندا 95.75 اولان موسوم تأثیرلرین‌دن تمیزلنمیش خیدمت سکتورو گوون اندکسی، یوزده 5.3 آرتا‌راق، ژوئیه آییندا 100،86یا یوکسلدی.
خیدمت سکتوروندا کئچن آیا گؤره، خیدمت‌لره اولان طلب اندکسی یوزده 2.5، خیدمت‌لره اولان طلب گؤزلمه‌سی اندکسی یوزده 9.1 و ایش وضعیتی اندکسی ایسه یوزده 3.8 آرتدی.
بو آیدا مؤوسوم تأثیرلرین‌دن تمیزلنمیش پراکنده تیجارت سکتورو گوون اندکسی یوزده 3.9 آرتا‌راق 103.56یا یوکسلدی.
پراکنده تیجارت سکتوروندا ژوئیه‌ده کئچن آیا گؤره، ایش حجمی-ساتیش‌لار اندکسی یوزده 5.6، موجود مال فوند سویه‌سی یوزده 2.8 و ایش حجمی-ساتیش‌لار گؤزلمه‌سی اندکسی ده یوزده 3.5 آرتدی.
ژوئیه‌ده موسوم تأثیرلرین‌دن تمیزلنمیش تیکینتی سکتورو گوون اندکسی یوزده 2.5 آرتدی. کئچن آی 80،94 اولان تیکینتی سکتورو گوون اندکسی، ژوئیه‌ده 82.95 دگرینه یوکسلدی.
تیکینتی سکتوروندا بیر اوّلکی آیا گؤره، آلینان قیده سیفاریش‌لرین موجود سویه‌سی اندکسی یوزده 2،9 و عمومی چالیشان سایسی گؤزلمه‌سی اندکسی ده یوزده 2.2 آرتدی.
